Kutting av tekstil til lappeteppe med kuttehjul på en 300 × 300 mm skjærematte (med 10 mm ruter)
En **skjærematte** er en matte som legges mellom et arbeidsstykke som skal skjæres eller kuttes og underlaget (f.eks. et bord) for å beskytte underlaget.

De brukes blant annet i hobbyarbeid når man ønsker å skjære papir, papp og tekstiler presist og rent med skalpell eller tapetkniv. De har ofte rutenett med en strek for hver 5 eller 10 millimeter som kan brukes for å plassere, sikte og måle arbeidsstykket.

Eksempler på bruksområder er tekstilskjæring til lappeteknikk, eller papirskjæring for kunst eller modellering av arkitektur. De brukes også som underlag i vinylskjærere.

Materialer
----------

Skjærematter kan fås i ulike materialer. Vinylklorid (myk eller hard plastikk) og olefin er de vanligste materialene. Mange matter litt myke og tøyelige, og noen markedsføres som å ha "selvhelende" egenskaper. Noen matter har magnetisk kjerne. Det finnes også glassmatter.

  

### Slitasje

Noen skjærematter markedsføres som "selvhelende", men denne påståtte virkemåten er ikke godt dokumentert. Tilsynelatende har slike skjærematter egenskapen at striper i matten etter skjæring ikke er så lett synlige. Dette gjelder imidlertid bare når bladet som skjærer flyttes vinkelrett på overflaten. Vanlige kutt i selve platen vil derfor ofte ikke synes så godt i form av overflateujevnheter selv ved gjentatte gangers bruk, med mindre man lager v-formede kutt i overflaten hvilket derimot vil etterlate ujevnheter som gjør matten vanskelig å bruke.

Skjærematter er vanligvis ikke varmebestandige.

Oppbevaring
-----------

Merk at matten er bøyd etter feilaktig oppbevaring
Noen matter tåler dårlig sollys, og bør derfor ikke oppbevares i direkte sollys. Matter kan bøye seg hvis de ikke oppbevares flatt, hvilket isåfall kan resultere i at den vil ligge ujevnt under bruk.

Størrelse og rutenett
---------------------

Mange skjærematter er plastplater i størrelsene A4 (297 × 210 mm) eller A5 (210 × 148 mm), men det finnes også større plater i A1 (841 × 594 mm, evt. 900 × 600 mm) eller mer.

Tykkelsen er i størrelsesordenen 3 til 5 mm.

Rutenettet har ofte inndeling med streker for hver 5 mm eller 10 mm.

Improviserte varianter
----------------------

Til sporadisk og ad hoc arbeid kan man i stedet bruke gamle aviser, blader, papp eller lignende i stedet for en dedikert skjærematte.

Andre bruksområder
------------------

Bilde av et fotoalbum, hvor skjærematten under viser skala ved streker hver 10 mm, samt et fargekart er brukt for å dokumentere farger
Tidligere har skjærematter blitt brukt som erstatning for en musematte, men dette behovet har blitt redusert med moderne optiske mus.

Skjærebrett med rutenett brukes noen ganger som underlag for skala når man tar bilder.

Se også
-------

* Origami
* Skjærefjøl

Referanser
----------

1. ↑  «Everything to Know About Silhouette Cutting Mats |» **(engelsk)**. Besøkt 16. februar 2024.
2. ↑  «Your Guide to Cutting Mats, Glass Mats, and Other Crafty Work Surfaces». *www.scrapbook.com* **(engelsk)**. Besøkt 16. februar 2024.
3. ↑  Amy (10. februar 2015). «Adventures in Cutting Mats». *Cloth Habit* **(engelsk)**. Besøkt 16. februar 2024.
4. ↑  Ragan, Sean Michael (30. november 0001). «What are self-healing cutting mats made from?». *Make: DIY Projects and Ideas for Makers* **(engelsk)**. Besøkt 16. februar 2024.  Sjekk datoverdier i `|dato=` (hjelp)
5. ↑  Tokens, Eve (12. mai 2021). «How Do Self Healing Mats Work?». *The Creative Curator* **(engelsk)**. Besøkt 16. februar 2024.
6. 1 2  «Everything You Need To Know About Self-Healing Cutting Mats». *rhinocuttingmat.co.uk* **(engelsk)**. 29. november 2019. Besøkt 16. februar 2024.